پاڵەوانێتیی جیھانیی سنووکەری ٢٠٢٢
پاڵەوانێتیی جیھانیی سنووکەری ٢٠٢٢ () پاڵەوانێتییەکی پیشەگەری سنووکەر بوو کە لە ١٦ی نیسان تا ٢ی ئایاری ٢٠٢٢ لە شانۆی کروسیبڵ لە شاری شێفیڵد لە ئینگلتەرا بەڕێوەچوو، کە ٤٦ ساڵە لەسەریەک پاڵەوانێتی جیھانی سنوکەر لەو شوێنە بەڕێوەدەچێت. پاڵەوانێتییەکە ١٦ھەمین و کۆتا ڕووداوی ڕیزبەندی وەرزی ٢٠٢١–٢٠٢٢ی سنوکەرە، پاڵەوانێتییەکە لەلایەن گەشتی جیھانی سنوکەرەوە ڕێکخرابوو و لەلایەن کۆمپانیای گرەوکردنی وەرزشی بێتفرێدەوە سپۆنسەرکرابوو. لە بەریتانیا لەلایەن بی بی سی و لە ئەورووپا (بە بەریتانیاشەوە) لەلایەن یۆرۆسپۆرتەوە و لە شوێنەکانی دیکەی جیھان لەلایەن ماچڕوم سپۆرت و میدیاکانی دیکەوە پەخشکرا. کۆی گشتی سندوقی خەڵاتەکان ٢٣٩٥ ھەزار پاوەند بووە، کە براوەی خەڵاتەکە ٥٠٠ ھەزار پاوەندی وەرگرتووە.

قۆناغەکانی پاڵاوتن بۆ پاڵەوانێتییەکە لە ٤ تا ١٣ی نیسانی ٢٠٢٢ لە پەیمانگای وەرزشی ئینگلیزی بەڕێوەچوو، کە ١٢٨ یاریزانی پیشەگەر و بانگھێشتکراوی «ئاماتۆر» بەشدارییان تێدا کرد. قۆناغی سەرەکی پاڵەوانێتییەکە ٣٢ یاریزان بەشدارییان کرد: ١٦ یاریزانی سەرەکی ڕیزبەندی جیھانی سنۆکەر و ١٦ یاریزانی دیکە لە قۆناغەکانی پاڵاوتن. ئاشلی ھوگیل و جاکسۆن پەیج و حوسێن ڤافایی یەکەم یاریزانی یارییەکانی کروسیبڵ بوون، ڤافایی یەکەم یاریزانی ئێرانی بوو کە گەیشتە قۆناغی سەرەکی. مارک سێلبی پاڵەوانی بەرگریکار بوو، لە یاری کۆتایی ساڵی ٢٠٢١ بە ئەنجامی ١٨–١٥ بەرامبەر شۆن مێرفی بردەوە. لە یاری قۆناغی دووەمدا بە ئەنجامی ١٠–١٣ بە یان بینگتاو دۆڕا کە درێژترین چوارچێوەی بەرھەمھێنا کە تا ئێستا لە یاریگای کروسیبڵ یاری پێکرابێت، کە ٨٥ خولەکی خایاند. ڕۆنی ئۆسلیڤان ڕیکۆردی ستیڤ دەیڤسی یەکسانکردەوە، لە قۆناغی چارەکی کۆتاییدا گەیشتە ڕیکۆردێکی ٢٠ھەمین قۆناغی چارەکی کۆتایی و ڕیکۆردێکی ١٣ھەمین قۆناغی پێش کۆتایی پێش ئەوەی لە یاری کۆتاییدا بە ئەنجامی ١٨–١٣ لە جود ترەمپ بباتەوە و ژمارەی پێوانەیی ستیڤن ھێندری یەکسان بکاتەوە کە حەوت نازناوی جیھانی بەدەستھێناوە. ئەوە نازناوی ٣٩ی ڕیزبەندی ڕۆنی ئۆسلیڤان بوو و نازناوی بیست و یەکەمی تاجی سێ جار بوو. لە تەمەنی ٤٦ ساڵ و ١٤٨ ڕۆژدا بووە بەتەمەنترین پاڵەوانی جیھان لە مێژووی وەرزشەکەدا، پێش ڕای ڕیاردۆن کەوت کە تەمەنی ٤٥ ساڵ و ٢٠٣ ڕۆژ بوو کاتێک دوایین نازناوی جیھانی لە ساڵی ١٩٧٨ بەدەستھێنا.

ھەروەھا ئۆسلیڤان ژمارەی پێوانەیی ھێندری شکاند کە ٧٠ بردنەوەی لە یاریگای کروسیبڵ تۆمارکرد و ژمارەیەکی پێوانەیی نوێی تۆمارکرد کە ٧٤ بردنەوە بوو. نیل ڕۆبەرتسۆن لە یارییەکەی قۆناغی دووەمدا بەرامبەر جاک لیسۆڤسکی "Maximum Break"ی بەدەستھێنا، ئەمەش پێنجەم دانەیە لە ژیانی وەرزشیدا و دوازدەھەمین جارە لە یاریگای کروسیبڵ مەکزیم برێک بەدەستبھێنرێت. ھەروەھا گرایم دۆت لە یاری پاڵاوتنەکانی قۆناغی سێیەمدا بەرامبەر پانگ یونسۆ زۆرترین مەکزیم برێکی بەدەستھێنا، ئەمەش دووەمجارە لە ژیانی وەرزشیدا و پێنجەمجارە زۆرترین مەکزیم برێک لە پاڵاوتنەکانی پاڵەوانێتی جیھانیدا بەدەستبھێنرێت. شانۆی سەرەکی ١٠٩ "سەدەی پچڕان"ی ژمارەیەکی پێوانەیی بەرھەمھێنا، کە ١٠٨ سەدەی ساڵی پێشووی تێپەڕاند. مارک ویلیامز لەم یارییەدا ١٦ سەدەی تۆمارکرد و ژمارەی پێوانەیی تۆمارکرد کە ھێندری لە ساڵی ٢٠٠٢دا تۆماری کردبوو.

پشتێنە 

یەکەم یاری کۆتایی پاڵەوانێتی جیھانی سنۆکەر لە ساڵی ١٩٢٧ لە ھۆڵی کامکین لە شاری بێرمینگام لە ئینگلتەرا بەڕێوەچوو و لەلایەن جۆ دەیڤسەوە بردنەوە بەدەستھات. لە ساڵی ١٩٧٧ەوە ئەم پاڵەوانێتییە ساڵانە لە شانۆی کروسیبڵ لە شاری شێفیڵد لە ئینگلتەرا بەڕێوەدەچێت. ئەم پاڵەوانێتییە لە ساڵی ٢٠٢٢دا ٤٦ ساڵە لەسەریەک پاڵەوانێتییەکە لە یاریگای کروسیبڵ بەڕێوەدەچێت، ھەروەھا ٥٤ ساڵە لەسەریەک پاڵەوانێتی جیھانی بە فۆرماتێکی مۆدێرن بۆ کۆتایی ھاتنی یارییەکە بەڕێوەدەچێت. ستیڤن ھێندری یاریزانی سکۆتلەندی لە سەردەمی مۆدێرن سەرکەوتووترین بەشداربووی پاڵەوانێتی جیھانی بوو، کە حەوت جار نازناوەکەی بەدەستھێنابوو. مارک سێلبی یاریزانی ئینگلیزی چوارەم نازناوی جیھانی خۆی لە پاڵەوانێتی ٢٠٢١ بەدەستھێنا و لە یاری کۆتاییدا بە ئەنجامی ١٨–١٥ لە شان مێرفی بردەوە، کە خەڵاتی سەرەکی ٥٠٠ ھەزار پاوەندی وەرگرت لە کۆی سندوقی خەڵاتەکان کە ٢٬٣٩٥٬٠٠٠ پاوەند بوو. پاڵەوانێتییەکەی ساڵی ٢٠٢٢ کە لەلایەن گەشتی جیھانی سنوکەرەوە ڕێکخرابوو، لەلایەن کۆمپانیای گرەوکردنی وەرزشی بێتفرێدەوە سپۆنسەر کرابوو، کە لە ساڵی ٢٠٠٩ تا ٢٠١٢ و لە ساڵی ٢٠١٥ەوە بە بەردەوامی سپۆنسەری چالاکییەکەی کردووە.

ڕێکخستن 
پاڵەوانێتی جیھانی سنوکەری ٢٠٢٢ لە ١٦ی نیسان تا ٢ی ئایاری ٢٠٢٢ بەڕێوەچوو، وەک دوا ڕووداو لە ١٦ ڕووداوی ڕیزبەندی لە وەرزی ٢٠٢١–٢٠٢٢. لە چالاکییەکەدا پێشبڕکێیەکی سەرەکی ٣٢ یاریزانی تێدابوو، پێش ئەوەی پاڵەوانێتییەکی ١٢٨ یاریزانی لە پەیمانگای وەرزشی ئینگلیزی لە نێوان ٤ بۆ ١٣ی نیسانی ٢٠٢٢ بەڕێوەچوو، کە سێ ڕۆژ پێش دەستپێکردنی پاڵەوانێتییە سەرەکییەکە کۆتایی ھات. پاڵاوتنەکان لە ماوەی چوار قۆناغدا ئەنجامدرا، یاریزانە پلە بەرزەکان پۆلێنکران و «بای - Bye»یان پێدرا بۆ قۆناغەکانی دواتر. سێ قۆناغی یەکەمی پاڵاوتن وەک باشترین لە ١١ (چوارچێوە- Frame) ئەنجامدرا، قۆناغی کۆتاییش وەک باشترین لە ١٩ چوارچێوە ئەنجامدرا. ١٦ یاریزانی سەرەکی لە نوێترین ڕیزبەندی جیھانی سنوکەردا بە شێوەیەکی ئۆتۆماتیکی وەک یاریزانی پلە یەک سەرکەوتن بۆ تیروپشکی سەرەکی. سێلبی پاڵەوانی بەرگریکار بە شێوەیەکی ئۆتۆماتیکی بە گشتی پلەی یەکەمی بەدەستھێنا. ١٥ ڕیزبەندی دیکەش بە پشتبەستن بە دوایین ڕیزبەندی جیھانی تەرخانکراون، کە دوای پاڵەوانێتی گەشتەکانی ٢٠٢٢ بڵاوکراونەتەوە. جۆن پارۆت پاڵەوانی ساڵی ١٩٩١ لە ١٤ی نیسان لە ستۆدیۆی بێتفرێد لە شاری سالفۆرد تیروپشکی قۆناغی یەکەمی بۆ یانەی کروسیبل ئەنجامدا و یارییەکانی پاڵاوتنەکانی بە شێوەیەکی ھەڕەمەکی بەرامبەر بە یاریزانە پلە یەکەکان یەکسان کردەوە. یارییەکانی قۆناغی یەکەمی تیروپشکی سەرەکی وەک باشترین لە ١٩ (چوارچێوە - Frame) ئەنجامدرا، یارییەکانی قۆناغی دووەم و چارەکی کۆتایی وەک باشترین لە ٢٥ چوارچێوە ئەنجامدرا، قۆناغی پێش کۆتاییش وەک باشترین لە ٣٣ چوارچێوە ئەنجامدرا. یاری کۆتایی لە ماوەی دوو ڕۆژدا وەک یارییەکی باشترینی ٣٥ چوارچێوە ئەنجامدرا.

سەرچاوەکان